Anica Dobra
Anica Dobra (rođena u Beogradu, 3. juna 1963) je jedna od istaknutijih srbijanskih glumica. Igra uglavnom u njemačkim filmovima. Kao tinejdžerka preselila se sa roditeljima u Njemačku, gdje pohađa školu od 1977. do 1981. godine. Nakon toga, vraća se u Beograd i upisuje Akademiju dramskih umjetnosti. Godine 1988. dobija nagradu na Filmskom festivalu u Puli za glavnu ulogu u filmu Već viđeno. Od 1990. godine počinje da snima filmove i TV serije u Njemačkoj.